OZNAM - zápis detí do MŠ

Riaditeľstvo Základnej školy s materskou školou, Nám. 1. mája 3, Chtelnica oznamuje verejnosti, že zápis detí na predprimárne vzdelávanie do MŠ Chtelnica na školský rok 2020/2021 sa uskutoční v termíne od 30. apríla 2020 - 6. mája 2020 nasledovne:
Tlačivo „Žiadosť o prijatie dieťaťa na predprimárne vzdelávanie“ si záujemci môžu stiahnuť na stránke MŠ:www.mschtelnica.edupage.org. Vyplnenú a podpísanú žiadosť (len prvú stranu) bez potvrdenia o zdravotnom stave dieťaťa potom vhodia do schránky na ZŠ Chtelnica pri bráne, v termíne od. 30. apríla 2020 - 6. mája 2020.  Ak rodičia nemôžu žiadosť vytlačiť, môžu si ju prísť zobrať pri vchode ZŠ z euroobalu. Na žiadosť možno dopísať  informácie o dieťati ako: alergie, zdravotné problémy, dieťa so špeciálnymi  výchovno – vzdelávacími problémami a iné, alebo nás kontaktovať na tel. čísle: 0901 702 305.
Prednostne sa prijíma:
1.Dieťa s odloženou povinnou školskou dochádzkou,                                                         
  s dodatočne odloženou povinnou školskou dochádzkou     
2.Dieťa, ktoré dovŕšilo vek 5 rokov (predškolský vek)  

Pri zvýšenom záujme rodičov o zápis detí do MŠ, sú ďalšie podmienky prijímania nasledovné:	                                           
3.Dieťa, ktoré dovŕši vek troch rokov do 31.8.2020  
4.Individuálna situácia dieťaťa (osirelé dieťa, dieťa samoživiteľa...)                                       
5.Dieťa riadne zapísané v termíne zápisu
6.Dieťa, ktorého súrodenec už MŠ navštevuje
7.Zvýhodnenie dieťaťa s trvalým pobytom v obci        
O tom, že sme žiadosť prijali, rodičia detí budú informovaní telefonicky.
Druhú časť Žiadosti o prijatie dieťaťa na predprimárne vzdelávanie, čiže vyjadrenie lekára o zdravotnom stave dieťaťa, doložíte neskôr do 19.júna 2020 taktiež vhodením v obálke do schránky na bráne ZŠ Chtelnica. Ak to nebude možné, tak až pri nástupe dieťaťa do MŠ. Upozorňujeme, že pre dieťa so špeciálno - výchovnými vzdelávacími potrebami bude MŠ vyžadovať predloženie vyjadrenia príslušného zariadenia výchovného zariadenia a prevencie.
Potvrdenie o zdravotnom stave dieťaťa sa nebude vyžadovať; ak do času vydávania rozhodnutia o prijatí dieťaťa zákonní zástupcovia dodatočne nepriložia potvrdenie o zdravotnom stave, dieťa bude prijaté len na adaptačný pobyt, 
Ak pôjde o prijatie dieťaťa so špeciálnymi výchovno-vzdelávacími potrebami, nebude sa vyžadovať predloženie vyjadrenia príslušného zariadenia výchovného poradenstva a prevencie; ak zákonní zástupcovia dieťaťa so špeciálnymi výchovno-vzdelávacími potrebami dodatočne nepriložia potvrdenie o zdravotnom stave a vyjadrenie príslušného zariadenia výchovného poradenstva a prevencie, dieťa bude prijaté len na diagnostický pobyt. 

[bookmark: _GoBack]O dátume  vydania rozhodnutia o prijatí alebo neprijatí dieťaťa  na nasledujúci školský rok a spôsobe jeho doručenia  bude zástupkyňa  riaditeľa školy informovať zákonných zástupcov prostredníctvom e-mailu na adresu, ktorá je súčasťou údajov pri vyplnení žiadosti, prípadne telefonicky.

